1. Lejn nofs ix-xahar sibtni ġewwa l-belt Spanjola ta' . L-appuntament kien marbut ma' laqgħa tal-ministri ta' l-Unjoni Ewropea taħt il-Presidenza Spanjola, bit-tema l-proċessi, eżempji, esperjenzi ta' integrazzjoni varji. It-tema kienet interessanti, minnha kelli l-opportunità nifhem aktar dak li dħalna għaliha illum ġewwa din l-għaqda speċjali ta' Stati. Numru ta' problemi li qed tiffaċċja l-Unjoni ġejjin proprju minħabba l-fatt li l-integrazzjoni ġiet traskurata u mwarrba fil-ġenb. Tisma' l-vuċijiet ta' diversi ministri tifhem dejjem iktar il-varjetà tal-ħidma u s-suċċess, , tagħha. Dan għalija sarraf aktar sabiex nipprova nifhem kif aħna stess qed inħarsu lejn dak li għandna, bħala soċjetà preżenti u kif għandna naffrontawh. Il-pożizzjoni hi ferm differenti u kkumplikata ta' oħrajn, fejn min qiegħed jgħix hawn iħares lejna bħala tarġa biex jitla' 'l fuq u mhux biex jibqa' hawn. Ifittex mal-ewwel opportunità li jitlaq il-gżejjer tagħna u jitlaq lejn partijiet oħra tal-Ewropa fejn isib komunitajiet oħra bħal tiegħu. 2. Mhux faċli, però dak li għandu jiġi konfrontat ħa jiġi ndirizzat, b'kemm jista' jkun intelliġenza u għaqal, però mingħajr ħafna ħolm żejjed li fl-aħħar tal-jum jissoda dak li m'għandux jiġi ssudat. Il-bnedmin li jsibu ruħhom hawn ġew minn esperjenzi varji tal-ħajja. Waslu hawn kontra qalbhom u ma jifhmux dejjem dak li daħlu għalih. Problemi xejn faċli sabiex tħollhom. Però, hu x'inhu, ser nibqgħu nfittxu soluzzjonijiet, billi nimpenjaw ruħna favur id-dinjità tal-bnedmin u, fl-istess ħin, attenzjoni għas-sigurtà sħiħa fil-pajjiż u għas-soċjetà. Hawn hawn lok ta' impenn nisrani, ta' spirtu ta' karità, altruwiżmu u tixrid ta' ideat li ħafna minn dawn il-persuni ma ġewx esposti għalihom. Din hija waħda mill-isfidi l-ġodda li qegħda tbaqbaq lis-soċjetà tagħna, li m'aħniex nifhmu biżżejjed fil-fond is-sejħa li qegħda titlob minna. M'hemmx apprezzament tajjeb tal-polz u s-sinjali taż-żminijiet li però rridu nagħmlu ħilitna sabiex nagħmlu. 3. Il-laqgħa sabet ruħha maqsuma f'nofsha għax l-iżbroff tal-vulkan Iżlandiż qabad triqtu fuq il-parti ta' fuq ta' l-Ewropa u diversi ministri, speċjalment dawk li għandhom it-trasport ta' l-Istat mal-lejl jew kmieni filgħodu, telqu lura. Fortunatament bidlu l-vjaġġ lili wkoll. B'xorti tajba għalija, minn Frankfurt sibtni ngħaddi minn Ruma u laħħaqt li nkun hawn f'pajjiżna għall-vjaġġ u l-viżja tal-Q.T. l-Papa Benedittu XVI. Jiem verament sbieħ, li fihom stajna naraw id-demm ibaqbaq tagħna quddiem bniedem tant tajjeb, umli u mimli intelliġenza. Dik forma oħra ta' integrazzjoni. 4. Fit-tfassil tal-vjaġġ, sibtni jum qabel f'din il-belt u fil-ftit siegħat li kelli għad-disposizzjoni tiegħi, tlabt li jeħduni nara żewġ monumenti importanti f'din il-belt Spanjola minn fejn diversi kavallieri ġew u raqdu fil-Berġa ta' Aragona. Fil-pjazza prinċipali msejħa " " hemm żewġ knejjes verament sbieħ. Fuq naħa dik tal-Madonna tal-Pilar u fl-aħħar il-katidral magħruf bħala " ". L-ewwel waħda timpressjonak bid-devozzjoni li hemm, nies deħlin u knisja ħajja. Hemm wirja sabiħa, b'numru ta' oġġetti sagri ġejjin is-sekli. Il-katidral, mill-banda l-oħra, huwa mużew ħaj. Kull kappella mimlija b'arti u storja, b'mużew eċċellenti ta' arazzi antiki restawrati li jsaħħruk. Mingħajr ma trid tidħol lura f'sekli ta' storja u tagħraf aktar il-karattru tal-kavallieri li ġew għandna. 5. Il-fatt li mort u dħalt f'dawn il-postijiet, mingħajr ma ridt ħaduni sabiex napprezza ferm iktar il-karattri, il-kultura tad-diversi kavallieri u bnedmin li ġew minn dawn l-inħawi sekli ilu. Ir-rabta bejn Spanja u pajjiżna ftit napprezzawha, però hemm qegħda. Kien interessanti nifhem dan, aktar u aktar bil-knisja tal-Madonna tal-Pilar li preżentement qegħda f'idejn il-Heritage Malta, però li fil-passat kienet parti sħiħa mill-Berġa. Knisja mill-isbaħ li għalkemm tinfetaħ okkażjonalment għandha patrimonju kbir għad-dispożizzjoni tagħna lkoll. Komplejt napprezza aktar Zaragoza u l-klima aragoniża għax lejn l-aħħar tal-jum, ħaduna nżuru l-"Aljaferia". Dan huwa palazz Għarbi oriġinarjament li, biċċa biċċa, ttrasforma ruħu f'wieħed għar-rejiet Kattoliċi, li mingħajr ma ridt fehemt ferm iktar li minn ġie f'Malta kellu miegħu storja u esperjenza ta' konvivenza. Bnedmin insara, Għarab, Lhud li għexu flimkien. 6. Għalkemm smajt u rajt ħafna, fhimt li l-proċess sħiħ ta' integrazzjoni jiddependi minn diversi elementi. Prinċiparjament ngħid tnejn. L-ewwel kemm dak li jkun huwa preparat li jadegwa ruħu, jobdi r-regoli tas-soċjetà, jirrispetta lil min jgħix fiha u li finalment irid isir jaf il-lingwa u jġib ruħu kif għandu; u t-tieni, b'kemm hemm spazju soċjali, kulturali u ekonomiku fis-soċjetà sabiex dan ikun jista' jsir. L-esperjenza aragoniża ġewwa Zaragoza hekk tindika, b'mod mill-iktar ċar. Ħadd ma għandu s-soluzzjoni perfetta, però kull soċjetà għandha fi ħdanha esperjenzi li ġejjin minn seklu għall-ieħor jew ta' intolleranza jew ta' integrazzjoni. Fuq dawn ser inkomplu naħdmu mingħajr ma nilludu ruħna jew nipperikolaw dak li għandna. Dan l-artikolu kien deher fil-harga tal-Illum fit-2 ta Mejju 2010.
Zaragoza, kapitali ta' Aragona.